مەترسی

بە سادەیی، مەترسی بریتییە لە ئەگەری ڕوودانی شتێکی خراپ. مەترسی نادڵنیایی لەخۆدەگرێت سەبارەت بە کاریگەرییەکان/ئاماژەکانی چالاکییەک لە پەیوەندیدا بە شتێکەوە کە مرۆڤ بەھای بۆ دادەنێت (وەک تەندروستی، خۆشگوزەرانی، سامان، موڵک یان ژینگە)، و زۆرجار تیشک دەخاتە سەر دەرەنجامە نەرێنی و نەخوازراوەکان. زۆر پێناسەی جیاواز پێشنیار کراون. یەک پێناسەی ستانداردی نێودەوڵەتی بۆ مەترسی بریتییە لە «کاریگەریی نادڵنیایی لەسەر ئامانجەکان».

تێگەیشتن لە مەترسی، شێوازەکانی ھەڵسەنگاندن و بەڕێوەبردن، وەسفەکانی مەترسی و تەنانەت پێناسەکانی مەترسی لە بوارە پراکتیکییە جیاوازەکاندا جیاوازن (بزنس، ئابووری، ژینگە، دارایی، تەکنەلۆژیای زانیاری، تەندروستی، بیمە، سەلامەتی، ئاسایش، تایبەتمەندی، ھتد). ئەم وتارە بەستەر بۆ وتارە وردترەکان لەسەر ئەم بوارانە دابین دەکات. ستانداردی نێودەوڵەتی بۆ بەڕێوەبردنی مەترسی، ئایزۆ ٣١٠٠٠، پرەنسیپ و ڕێنماییی گشتی لەسەر بەڕێوەبردنی ئەو مەترسیانە دابین دەکات کە ڕێکخراوەکان ڕووبەڕووی دەبنەوە.

 سەرچاوەکان